b'\n_START_ARTICLE_\nDe cottiske Alper\n_START_PARAGRAPH_\nDe cottiske Alper (fransk: Alpes Cottiennes; italiensk: Alpi Cozie) er en bjergk\xc3\xa6de i de sydvestlige omr\xc3\xa5der af Alperne._NEWLINE_De danner gr\xc3\xa6nsen mellem Frankrig (Hautes-Alpes og Savoie) og Italien (Piemonte). Maddalena-passet adskiller den fra de De maritime Alper._NEWLINE_P\xc3\xa5 den anden side af Col du Mont Cenis ligger De grajiske Alper og p\xc3\xa5 den anden side af Col du Galibier ligger Dauphin\xc3\xa9-Alperne. Fr\xc3\xa9justunnelerne mellem Modane og Susa er en vigtig transportforbindelse mellem Frankrig (Lyon, Grenoble) og Italien (Torino)._NEWLINE_I de Cottiske Alper ligger kilderne til floderne Durance og Arc og deres bifloder p\xc3\xa5 den franske side. P\xc3\xa5 den italienske side er kilden til floderne Dora Riparia og andre bifloder til Po.'